**AIŠKINAMASIS RAŠTAS**

**DĖL PARAMOS TEIKIMO I** **SMULKIOJO IR VIDUTINIO VERSLO SUBJEKTAMS KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS APRAŠO PATVIRTINIMO**

**1. Sprendimo projekto esmė, tikslai ir uždaviniai.**

Šio sprendimo tikslas patvirtinti paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašą (toliau – Aprašas).

Šis sprendimo projektas parengtas siekiant tvaresnio verslo ir viešojo sektoriaus bendradarbiavimo, įgyvendinant bendrus KEPS 2030 tikslus, susijusius su SVV subjektų plėtra, Klaipėdos miesto verslo aplinkos gerinimu ir populiarinimu bei verslumo skatinimu.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 16 ir 38 punktais, 16 straipsnio 2 dalies 18 punktu ir 4 dalimi, Lietuvos Respublikos smulkiojo ir vidutinio verslo plėtros įstatymo 5 straipsnio 1 dalimi, 6 straipsnio 2 punktu ir 7 straipsniu, Klaipėdos miesto savivaldybės 2019–2021 metų strateginio veiklos plano, patvirtinto Klaipėdos miesto savivaldybės tarybos 2019 m. sausio 31 d. sprendimu Nr. T-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“, Smulkiojo ir vidutinio verslo plėtros programos (Nr. 04) 1.1. uždaviniu „Kurti kokybišką ir efektyvią paramos smulkiajam ir vidutiniam verslui sistemą“, ir atsižvelgdama į Klaipėdos miesto savivaldybės tarybos 2018 m. balandžio 26 d. sprendimą Nr. T2-86 „Dėl pritarimo Klaipėdos miesto ekonominės plėtros strategijai ir įgyvendinimo veiksmų planui iki 2030 metų“.

Atkreiptinas dėmesys, kad Klaipėdos miesto savivaldybė iki šiol nebuvo patvirtinusi jokių tiesioginės paramos priemonių finansavimo mechanizmų SVV subjektams. Atlikus kitų Lietuvos Respublikos savivaldybių strateginių veiklos dokumentų lyginamąsias analizes, nustatyta, kad didžioji jų dauguma turi nusimatę smulkiojo ir vidutinio verslo rėmimo programos lėšų naudojimo tvarkos aprašus, kuriuose įvardijamos tiesioginės finansinės paramos priemonės SVV subjektams ir jų finansavimo tvarkos.

Rengiant Klaipėdos miesto savivaldybės 2019–2021 metų strateginį veiklos planą, kuris buvo patvirtintas Klaipėdos miesto savivaldybės tarybos 2019 m. sausio 31 d. sprendimu Nr. T-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“, Smulkiojo ir vidutinio verslo plėtros programos (Nr. 04) 1.1. uždavinyje „Kurti kokybišką ir efektyvią paramos smulkiajam ir vidutiniam verslui sistemą“ jau buvo numatytos šio Aprašo nuostatas atitinkančios priemonės ir jų rodikliai (žr. 1 lentelę):

1 lentelė.





1. **Kokių rezultatų laukiama.**

Patvirtinus Aprašą bus sudaromos galimybės SVV subjektams gauti paramą įvairiomis finansinės paramos priemonėmis, kas padėtų sukurti integruotą SVV plėtros, aplinkos gerinimo ir verslumo skatinimo programą:

* bus pradėta kurti palanki SVV plėtros ekosistema;
* bus skatinamas naujų technologijų, idėjų ir metodų taikymą Klaipėdos miesto SVV įmonėse, kuris didintų jų konkurencingumą rinkoje ir veiklos efektyvumą;
* bus gerinamas SVV subjektų formuojamas įvaizdis apie Savivaldybės verslo aplinką ir jos gerinimą, kuris vadovaujantis 2018 metų gyventojų apklausos duomenimis buvo vertinamas žemiau vidutinio lygio.

Įgyvendinant SVV subjektų projektus, susijusius su Klaipėdos miesto reprezentavimu per ekonominį, socialinį ir kūrybinį aktyvumą verslo srityje bei ekonomine ir (ar) socialine verte kuriančiomis idėjomis, bus gerinamas Klaipėdos miesto verslo aplinkos vertinimas. SVV subjektams įsitraukus į Klaipėdos miesto verslo aplinkos reprezentavimo ir verslo aplinkos patrauklumo gerinimą bus ne tik skatinamas verslumas Klaipėdos mieste, bet aktyvinimas bendradarbiavimas tiek tarp pačių SVV subjektų ir jų asocijuotų struktūrų, tiek tarp kitų bendruomenių. Be to, projektai paskatins SVV subjektų įsitraukimą į Klaipėdos miesto kultūrinę, socialinę ir ekonominę miesto veiklą.

Patvirtintas Aprašas sudarys sąlygas skaidriai paskirti lėšas geriausiems SVV subjektų projektams, reprezentuojantiems Klaipėdos miestą, skatinantiems verslo bendruomeniškumą ir kuriantiems pridėtinę vertę miesto ekonomikai.

**6. Lėšų poreikis sprendimo įgyvendinimui.**

Šio sprendimo įgyvendinimui lėšos yra suplanuotos 2019-2021 m. Klaipėdos miesto savivaldybės strateginiame veiklos plane, patvirtintame Klaipėdos miesto savivaldybės tarybos 2019 m. sausio 31 d. sprendimu Nr. T-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“, Smulkiojo ir vidutinio verslo plėtros programos (Nr. 04) 1.1. uždaviniu „Kurti kokybišką ir efektyvią paramos smulkiajam ir vidutiniam verslui sistemą“ (žr. 2 lentelę):

2 lentelė.

|  |  |  |  |
| --- | --- | --- | --- |
| Pavadinimas (finansinės paramos priemonė) | **2019 metai** | **2020 metai** | **2021 metai** |
| 1. Priemonių, gerinančių smulkiojo ir vidutinio verslo (toliau – SVV) sąlygas Klaipėdos mieste, įgyvendinimas
 | **38 100,00 €** | **39 500,00 €** | **39 500,00 €** |
| 1. Verslo projektų, reprezentuojančių Klaipėdos miestą, dalinis finansavimas
 | **15 000,00 €** | **25 000,00 €** | **25 000,00 €** |
|  | **53 100,00 €** | **64 500,00 €** | **64 500,00 €** |

*Pastaba: konkretūs 1) priemonės paskaičiavimai pateikti aiškinamojo rašto priede*

**7. Galimos teigiamos ar neigiamos sprendimo priėmimo pasekmės.**

Galimos teigiamos pasekmės, patvirtinus Aprašą ir pradėjus taikyti įvairias finansinės paramos priemones:

1. bus sudarytos prielaidos SVV plėtrai ir verslumo skatinimui;
2. talentų pritraukimas;
3. ekonominė nauda Klaipėdai;
4. paslaugų centrai augina rinkoje esančių darbuotojų kompetenciją, kas lemia naujų investuotojų atsiradimą;

Neigiamos sprendimo pasekmės - galima rizika, kad SVV subjektai nepasieks projekte numatytų rodiklių.

PRIDEDAMA: priemonių, gerinančių smulkiojo ir vidutinio verslo sąlygas Klaipėdos mieste, įgyvendinimo preliminarūs skaičiavimai, 2 lapai.

Tarptautinių ryšių ir ekonominės plėtros skyriaus vedėja Jurgita Činauskaitė

|  |  |  |  |  |  |  |  |
| --- | --- | --- | --- | --- | --- | --- | --- |
| **Priedas****PRIEMONIŲ, GERINANČIŲ SMULKIOJO IR VIDUTINIO VERSLO SĄLYGAS KLAIPĖDOS MIESTE, ĮGYVENDINIMO PRELIMINARŪS SKAIČIAVIMAI** |  |  |  |  |  |  |  |
| **Nr.** | **Rodiklio pavadinimas** | **Paslauga** | **Planuojamas kiekis** | **Bendra kaina su PVM, Eur** | **Lėšų poreikis** |   |
| **2019 m.**  | **2020 m.**  | **2021 m.**  | **KOMENTARAI** |
| 1 | Naujai įsteigtų SVV įmonių, kurioms kompensuotos steigimo išlaidos, skaičius, vnt.  | Naujo SVV subjekto steigimui kompensuojama iki 100 proc., bet ne daugiau kaip 200,00 Eur su įmonės steigimu susijusių išlaidų (gali būti kompensuojamas mokestis notarui, Valstybės įmonei Registrų centrui, įmonės antspaudo gamybai patirtos išlaidos).  | 2019 m. -22, 2020 m. -25, 2021 m. - 25  | 200,00 € | 4 400,00 € | 5 000,00 € | 5 000,00 € | Pagal viešai skelbiamus VĮ Registrų centras įkainius juridinio asmens pavadinimo įregistravimo kaina 16,00 Eur, juridinio asmens įregistravimo įkainis, priklausomai nuo pasirinktos juridinio asmens formos svyruoja nuo 30,00 iki 60,00 Eur. Vadovaujantis Lietuvos Respublikos teisingumo ministro įsakymu “Dėl teisingumo ministro 1996 m. rugsėjo 12 d. Įsakymo Nr. 57 „Dėl notarų imamo atlyginimo už notarinių veiksmų atlikimą, sandorių projektų parengimą, konsultacijas ir technines paslaugas laikinųjų dydžių patvirtinimo“ pakeitimo priimtu 2014 m. spalio 20 d. Nr. 1R-329, 4.1 punktu nustatyti notaro įkainiai už juridinio asmens steigimo sandorio patvirtinimą yra nuo 0,1 iki 0,3 procento nuo steigiamo juridinio asmens įstatinio kapitalo sumos (jei toks formuojamas atitinkamai juridinio asmens teisinei formai), bet ne mažiau kaip 72,41 Eur ir ne daugiau kaip 289,62 Eur; Pagal VĮ Registrų centras pateiktus duomenis (1 lentelė apačioje) nustatyta, kad Klaipėdoje kasmet vidutiniškai užregistruojama apie 500 naujų verslo subjektų. Siūloma kompensuoti steigimo išlaidas 5 proc. |
| 2 | Kompensuotų SVV subjektų parengtų investicinių projektų, verslo planų ar paraiškų finansavimui gauti iš kitų forndų, skaičius, vnt.  | SVV subjektui, rengiančiam investicinį projektą, verslo planą ir/ ar paraišką finansavimui gauti iš kitų fondų, kompensuojama iki 80 proc., bet ne daugiau kaip 1500,00 Eur , dokumentais pagrįstų konsultantų ir/ar ekspertų suteiktų paslaugų apmokėjimo išlaidų | 5 | 1 500,00 € | 7 500,00 € | 7 500,00 € | 7 500,00 € | Vadovaujantis ESF 2017 m. įkainiais bendrųjų įgūdžių mokymų lektoriaus paslaugos vadovams yra 1419,86 Eur. apvaliname iki 1500 Eur.  |
| 3 | SVV subjektų, kuriems kompensuotos internetinių svetainių sukūrimo ir administravimo išlaidos skaičius, vnt.  | Internetinių svetainių sukūrimo / nuomos / administravimo per 1 kalendorinius metus (adreso sukūrimas ir palaikymas, serverio nuoma, reklama socialiniuose tinjluose ir pan.) paslaugų išlaidų kompensavimas iki 80 proc., bet ne daugiau kaip 1000,00 Eur interneto svetainės sukūrimui, administravimui per 1 kalendorinius metus Finansuojama iki 500,00 Eur internetinės svetainės sukūrimo išlaidų.  | 10 | 1 000,00 € | 10 000,00 € | 10 000,00 € | 10 000,00 € | Vadovaujantis ESF 2017 m. internetinės svetainės sukūrimo ir administravimo paslaugų įkainiais.  |
| 4 | SVV subjektų, kuriems kompensuotos veiklos vykdymui reikalingos įrangos/technikos įsigijimo išlaidos, skaičius, vnt. | SVV subjekto naujos darbo vietos sukūrimo priemonių (išskyrus iki 400,00 Eur kai naujos darbo vietos sukūrimui yra įsigyjama kompiuterinė įranga) įsigijimas. Sukūrus daugiau kaip vieną darbo vietą – kiekvienas kitos sukurtos darbo vietos priemonių įsigijimas finansuojamas iki 300,00 Eur. Maksimali finansavimo suma darbo priemonėms įsigyti – 1500,00 Eur; | 10 | 1 500,00 € | 15 000,00 € | 15 000,00 € | 15 000,00 € | VšĮ "Versli Lietuva" atlikta analizė "Verslumo tendencijos Lietuvoje 2017-2018 m." parodė, kad įrangos įsigijimo išlaidos, naujai besikuriančiam verslui, yra antroji iš verslumą stabdančių veiksnių (pirmoji žmogiškųjų išteklių stoka su reikiama kvalifikacija). Naujai besikuriančiam jurdiniam asmeniui įrangos ir technikos įsigijimui pirmosios investicijos siekia iki 10 tūkst. Eur. https://www.verslilietuva.lt/wp-content/uploads/2018/05/2018.05.10.Verslumo-tendencijos-Lietuvoje-2017-m.-ir-2018-m.-prad%C5%BEioje.pdf  |
| 5 | SVV subjektų, kuriems kompensuotos išradimų patentavimo ir dizaino registravimo nacionaliniu mastu išlaidos, skaičius, vnt.  | SVV subjektui, teikiančiam paraiškas išradimų patentavimui ir dizaino registravimui nacionaliniu mastu kompensuojama iki 100 proc., bet ne daugiau kaip 400,00 LR valstybinio Patentų biuro suteiktų paslaugų apmokėjimo išlaidų  | 2019 m. -3, 2020 m. -5, 2021 m. - 5  | 400,00 € | 1 200,00 € | 2 000,00 € | 2 000,00 € | Vadovaujantis LR valstybinio Patentų biuro teikiamų paslaugų įkainiais.  |
| **Iš viso:** | **38 100,00 €** | **39 500,00 €** | **39 500,00 €** |  |